02009011707020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 901 


17 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη θαλάσσιου αρχαιολογικού χώρου στη περιοχή 

του Παλαιοκάστρου Μεγαλοχωρίου Μεθάνων. 1 

Σύσταση Δημοτικής Επιχείρησης Ανάπτυξης και Κατα¬ 
σκευών Δήμου Φαρκαδόνας (Δ.ΕΠ.Α.Κ.). 2 

Ψήφιση του Οργανισμού Εσωτερικής Υπηρεσίας του 
Δημοτικού Παιδικού Σταθμού Ν. Σκοπού Ν. Σερρών 3 
Τροποποίηση της συστατικής πράξης της Δημοτικής 
Επιχείρησης του Δήμου Ορμύλιας «ΣΕΡΜΥΛΗ».... 4 
Τροποποίηση της συστατικής πράξης της Δημοτικής 
Επιχείρησης Περιβάλλοντος και Ανάπτυξης Καλλι- 

κράτειας. 5 

Τροποποίηση συστατικής πράξης της Δημοτικής Επι¬ 
χείρησης κατασκευών και Τεχνικής Υποστήριξης 
Παλλήνης. 6 


Κατάργηση Νομικού Προσώπου με την επωνυμία 
«Σχολική Επιτροπή Γυμνασίου - Λυκείου Νεαπόλε- 
ως Βοιών» και σύσταση νέου Νομικού Προσώπου 
στο Δήμο Βοιών Ν. Λακωνίας με την επωνυμία «Σχο¬ 


λική Επιτροπή 1ου Γ υμνασίου του Δήμου Βοιών ... 7 

Σύσταση Νομικού Προσώπου με την επωνυμία «Σχολι¬ 
κή Επιτροπή 1 ου Λυκείου του Δήμου Βοιών». 8 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Α1/Φ43/37132/2308 (1) 

Κήρυξη θαλάσσιου αρχαιολογικού χώρου στη περιοχή 
του Παλαιοκάστρου Μεγαλοχωρίου Μεθάνων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα». 


2. Την ΥΠΠΟ/ΓΝΟΣ/49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό τωντριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α/1981) «Περί 
κυρώσεως της εις Λονδίνον, την 6η Μάίου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Στερεάς Ελλάδος, όπως διατυπώθηκε στην 
5/12.4.2002 Συνεδρία του, αποφασίζουμε: 

Κηρύσσουμε ως αρχαιολογικό χώρο τη θαλάσσια πε¬ 
ριοχή του Παλαιοκάστρου Μεγαλοχωρίου Μεθάνων, η 
οποία στο συνημμένο απόσπασμα χάρτη ΓΥΣ 1:5000 πε¬ 
ρικλείεται από τα σημεία Α, Β, Γ, Δ, Ε, Ζ, Α, όπου Α - Ζ είναι 
η οριογραμμή αιγιαλού,τα δε σημεία Α, Β, Γ, Δ, Ε, Ζ έχουν 
συντεταγμένες: 

Α Β Γ Δ Ε Ζ 

X -10.275 -10.679 -10.897 -10.778 -11.724 -11.579 

Ψ -19.100 -19.190 -18.830 -18.510 -17.529 -17.320 

Η κήρυξη γίνεται για την αποτελεσματικότερη προστα¬ 
σία των εναλίων αρχαιοτήτων, οι οποίες συνίστανται, κυ¬ 
ρίως, σεκτιριακά κατάλοιπα, μπροστά από την αρχαία πό¬ 
λη των Μεθάνων, καθώς και για την αποτελεσματικότερη 
προστασία του αντίστοιχου παράκτιου χερσαίου αρχαιο¬ 
λογικού χώρου. 

Από τις διατάξεις της παρούσης απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Οικ. 13760 (2) 

Σύσταση Δημοτικής Επιχείρησης Ανάπτυξης και Κατα¬ 
σκευών Δήμου Φαρκαδόνας (Δ.ΕΠ.Α.Κ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 « Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ107/97 τ. 
Α'). 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης» (ΦΕΚ 244/97τ. Α'). 

3. Τις διατάξεις του άρθρου 277 του Δ.Κ.Κ. (Π.Δ. 410/95) 
όπως συμπληρώθηκαν με τις διατάξεις του άρθρου 11 
παρ. 22 του Ν. 2503/97. 

4. Την 2106/10.5.2001 απόφαση του Γενικού Γραμμα¬ 
τέα Περιφέρειας «περί μεταβίβασης αρμοδιοτήτων στο 
Δ/ντη Τοπ. Αυτ/σης &Δ/σης (ΦΕΚ 597/21.5.2001 τ. Β'). 

5. Την 1/2002 απόφαση του Δημοτικού Συμβουλίου Φαρ¬ 
καδόνας για τη σύσταση της Δημοτικής Επιχείρησης Ανά¬ 
πτυξης και Κατασκευών Δήμου Φαρκαδόνας (Δ.ΕΠ.Α.Κ.). 

6. Την πλήρη οικονομική μελέτη που συντάχθηκε για τη 
σύσταση της Επιχείρησης καθώς και την από 4.6.2002 έκ¬ 
θεση Αξιολόγησης αυτής απάτην αρμόδια επιτροπή όπως 
αυτή συγκροτήθηκε με την 6484/14.3.2002 απόφασή μας. 

7. Την 25027/9.4.84 απόφαση του Υπουργείου Εσωτε¬ 
ρικών (ΦΕΚ 244 Β719.4.84). 

8. Τις διατάξεις του άρθρου 29 Ν. 1558/85 το οποίο συ¬ 
μπληρώθηκε με το άρθρο 27 Ν. 2081/92 και την αριθμ. 
550/1/7.10.1992 εγκύκλιο της Γραμματείας του Υπουργι¬ 
κού Συμβουλίου. 

9. Το 38112/30.11.99 έγγραφο του ΥΠ ΕΣΔΔΑ «Διοίκηση 
αμιγούς & Κοινοτικής Επιχείρησης», αποφασίζουμε: 

1. - Συστήνεται στο Δήμο Φαρκαδόνας Νομού Τρικάλων, 
Δημοτική Επιχείρηση με την Επωνυμία «Δημοτική Επιχεί¬ 
ρηση Ανάπτυξης και Κατασκευών» (Δ.ΕΠ.Α.Κ.) ως ίδιο 
Νομικό Πρόσωπο Ιδιωτικού Δικαίου το οποίο θα διέπεται 
από τις διατάξεις των άρθρων 277, 278, 279 και 280 του 
Π.Δ. 410/95 Δ.Κ.Κ. όπως συμπληρώθηκαν και τροποποιή¬ 
θηκαν με τις διατάξεις του Ν. 2503/97. 

2. - ΣΚΟΠΟΙ ΤΗΣ ΕΠΙΧΕΙΡΗΣΗΣ: 

α. Σχεδιασμός και εφαρμογή Αναπτυξιακών Προγραμ¬ 
μάτων. 

β. Υλοποίηση Εθνικών και Ευρωπαϊκών Προγραμμάτων. 

γ. Εκτέλεση έργων. 

δ. Εκπόνηση μελετών. 

ε. Παροχή υπηρεσιών. 

3. -ΔΙΟΙΚΗΣΗ: 

Η Επιχείρηση διοικείται από Διοικητικό Συμβούλιο που 
αποτελείται από επτά (7) μέλη, τα οποία ορίζονται από το 
Δημοτικό Συμβούλιο μαζί με τους αναπληρωτές τους. 
Από τα μέλη αυτά: 

α) Τέσσερα (4) μέλη θα είναι αιρετοί εκπρόσωποι του 
Δήμου, έκτων οποίων τα δύο (2) θα ανήκουν στη μειοψη¬ 
φία. 

β) Ένα (1) μέλος θα είναι εκπρόσωπος Κοινωνικού Φο¬ 
ρέα. 

γ) Ένα (1) μέλος θα είναι δημότης που έχει πείρα ή γνώ¬ 
σεις σχετικές με το αντικείμενο της Δημοτικής Επιχείρη¬ 
σης. 

δ) Ένα μέλος θα είναι εκπρόσωπος των εργαζομένων 


της Δημοτικής Επιχείρησης, το οποίο στην περίπτωση 
που η επιχείρηση δεν απασχολεί περισσότερα από είκο- 
σι(20) άτομα θα αντικαθίσταται από αιρετό μέλος - εκ¬ 
πρόσωπο του Δήμου. 

Το Δημοτικό Συμβούλιο ορίζει από τα μέλη του Δ.Σ. της 
Δ.ΕΠ.Α.Κ. τον Πρόεδρο και τον Αντιπρόεδρό της. 

Η θητεία του Δ.Σ. ακολουθεί τη θητεία του Δημοτικού 
συμβουλίου και λήγει μόλις εγκατασταθούν τα νέα μέλη 
(άρθρο 2 της 25027/84 απόφασης του Υπ. Εσωτερικών 
ΦΕΚ 244/Β'). 

Ο Πρόεδρος του Δ.Σ. της Δ.ΕΠ.Α.Κ. και σε περίπτωση 
απουσίας ή κωλύματος του ο Αντιπρόεδρος - εκπροσωπεί 
την επιχείρηση σε όλες τις σχέσεις της, δικαστικές ή εξώ- 
δικες. 

4. -ΔΙΑΡΚΕΙΑ: 

Η διάρκεια της Επιχείρησης ορίζεται για τριάντα (30) 
έτη και αρχίζει από τη δημοσίευση της απόφασης σύστα¬ 
σης της στην Εφημερίδα της Κυβερνήσεως. 

5. - ΕΔΡΑ ΤΗΣ ΕΠΙΧΕΙΡΗΣΗΣ: 

Έδρατης Επιχείρησης (Δ.ΕΠ.Α.Κ.) είναι η έδρα του Δή¬ 
μου Φαρκαδόνας Ν. Τρικάλων. 

6. - ΚΕΦΑΛΑΙΟ: 

Σε βάρος του προϋπολογισμού του Δήμου οικον. έτους 
2002 προκαλείται δαπάνη ύψους 60.000 Ευρώ. 

Η ανωτέρω δαπάνη κατανέμεται ως εξής: 

Για το έτος 2002 ποσό 30.000 Ευρώ. 

Για το έτος 2003 ποσό 7.500 Ευρώ 

Για το έτος 2004 ποσό 7.500 Ευρώ. 

Για το έτος 2005 ποσό 7.500 Ευρώ. 

Για το έτος 2006 ποσό 7.500 Ευρώ. 

7. - Πόροι της Επιχείρησης είναι: 

• Έσοδα από την άσκηση των δραστηριοτήτων της. 

• Πρόσοδοι από την περιουσία της. 

• Οι εθνικές ή κοινοτικές επιχορηγήσεις ή επιδοτήσεις. 

• Οι δωρεές ή τα κληροδοτήματα. 

• Τα κέρδη από τη συμμετοχή της σε άλλους φορείς. 

• Κάθε άλλη νόμιμη πρόσοδος. 

8. - Η Επιχείρηση διαλύεται: 

α) Με απόφαση του Δημοτικού Συμβουλίου που λαμβά- 
νεται με απόλυτη πλειοψηφία των μελών του και απόφα¬ 
ση του Δ/ντή Τοπ. Αυτ/σης και Δ/σης. 

β) Όταν λήξει χωρίς να παραταθεί η διάρκεια της επι¬ 
χείρησης και 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση 
εκτός από την περίπτωση της πτώχευσης, η εκκαθάριση 
γίνεται από τριμελή επιτροπή, η οποία συγκροτείται με 
απόφαση του Δημοτικού Συμβουλίου και αποτελείται από 
έναν υπάλληλο της Δ/νσης Τοπ. Αυτ/σης και Δ/σης που 
ορίζεται απ’ τον Δ/ντή Τοπ. Αυτ/σης & Δ/σης και δύο Δη¬ 
μοτικούς Συμβούλους που ορίζονται με απόφαση του Δη¬ 
μοτικού Συμβουλίου. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο Φαρκαδόνας. 

9. - Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. 410/95 και την 25027/9.4.84 απόφαση του 
Υπουργού Εσωτερικών που δημοσιεύτηκε στο ΦΕΚ 
244/19.4.84 τ. Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 25 Ιουνίου 2002 

Με εντολή Γενικού Γραμματέα Περιφέρειας 

Ο Διευθυντής Τοπικής Αυτοδιοίκησης και Διεύθυνσης 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ. 13602 (3) 

Ψήφιση του Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Ν. Σκοπού Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 26 του Π. Δ/τος 410/1995 όπως τροπο¬ 
ποιήθηκε με τις διατάξεις του άρθρου 9του Ν. 2503/1997 
και αντικαταστάθηκε με το άρθρο 12 του Ν. 2880/2001 
(ΦΕΚ9/Α72001). 

β) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως αντι- 
καταστάθηκε με την παρ.5 του άρθρου 8 του Ν. 2307/95 
καθώς καιτηςπαρ. 58 του άρθρου 8 του Ν. 2307/1995. 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37Α/1987 και 22/1990. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Την 5631 ΦΕΚ 339/τ.Β' /26.7.2000 απόφασή μας περί 
μεταβιβάσεως εξουσίας υπογραφής «Με εντολή Γενικού 
Γ ραμματέα Περιφέρειας». 

3. Την 7/2002 απόφαση του Διοικητικού Συμβουλίου του 
Δημοτικού Παιδικού Σταθμού Ν. Σκοπού, περί καταρτίσε- 
ως και ψηφίσεως του Οργανισμού Εσωτερικής Υπηρε¬ 
σίας του Σταθμού. 

4. Την 47/2002 απόφαση του Δημοτικού Συμβουλίου 
Στρυμόνα με την οποία γνωμοδοτεί θετικά στην κατάρτι¬ 
ση του προαναφερόμενου Ο.Ε.Υ. 

5. Την από 13.5.-2002 σύμφωνη γνώμη του Υπηρεσιακού 
Συμβουλίου προσωπικού των ΟΤΑ Ν. Σερρών, όπως διατυ¬ 
πώνεται στο 8/9/13.5.2002 πρακτικό του, αποφασίζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Δημοτικού Παιδικού Σταθμού Ν. Σκο¬ 
πού Ν. Σερρών, που καταρτίστηκε με την 7/2002 απόφα¬ 
ση του Διοικητικού του Συμβουλίου, σύμφωνα με τις οι¬ 
κείες διατάξεις, ως εξής: 

ΑΡΘΡΟ Ιο 

Η υπηρεσία του Δημοτικού Παιδικού Σταθμού Νέου 
Σκοπού είναι δυναμικότητας πενήντα (50) νηπίων, είναι 
ενιαία και φέρει το οργανωτικό σχήμα του αυτοτελούς 
γραφείου. 

ΑΡΘΡΟ 2ο 

Το προσωπικό του Δημοτικού Παιδικού Σταθμού Νέου 
Σκοπού υπάγεται στις διατάξεις του Α' και Γ μέρους του 
Ν. 1188/1981 «Περί κυρώσεως του κώδικα περί καταστά¬ 
σεως προσωπικού Ο.Τ.Α.». 


Οι θέσεις των υπαλλήλων διακρίνονται σε κατηγορίες 
ως εξής: 

1. Θέσεις Τεχνολογικής Εκπαίδευσης (ΤΕ) 

2. Θέσεις Δευτεροβάθμιας Εκπαίδευσης (ΔΕ) 

3. Θέσεις Υποχρεωτικής Εκπαίδευσης (ΥΕ) 

ΑΡΘΡΟ 3ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ ΚΑΙ ΔΙΑΒΑΘΜΙΣΗ 
ΘΕΣΕΩΝ 

Η οργανική σύνθεση των θέσεων του προσωπικού του 
Παιδικού Σταθμού, κατά κατηγορία και κλάδο, σύμφωνα 
με τα Π Λ 37α/1987 και 22/1990 καθώς και η διαβάθμιση 
θέσεων, διακρίνονται ως κατωτέρω: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΙ ΚΑΤΗΓΟΡΙΑΣ ΤΕ 

α) Κλάδος ΤΕ9 Βρεφονηπιοκομίας 
Θέσεις υπαλλήλων τέσσερις (4) με διαβάθμιση Δ' ως Α'. 
Οι δύο (2) θέσεις δεν θα καλυφθούν, εάν προηγουμέ¬ 
νως δεν κενωθούν με οποιονδήποτετρόπο οι δύο (2) προ¬ 
σωποπαγείς θέσεις κλάδου Π.Ε. Νηπιαγωγών (προσωρι¬ 
νός). 

β) Κλάδος ΤΕ7 Διοικητικός-Λογιστικός 
Θέσεις υπαλλήλων μία (1) με διαβάθμιση Δ'- Α'. 

2. ΚΛΑΔΟΙ ΚΑΤΗΓΟΡΙΑΣ ΔΕ 

α) Κλάδος ΔΕ8 Βοηθών Βρεφοκόμων-Παιδοκόμων 

Θέσεις υπαλλήλων μία (1) με διαβάθμιση Δ' ως Α'. 

β) Κλάδος ΔΕ 29 Οδηγών 

Θέσεις υπαλλήλων μία (1) με διαβάθμιση Δ'- Α'. 

γ) Κλάδος ΔΕ 32 Μαγείρων 

Θέσεις υπαλλήλων μία (1) με διαβάθμιση Δ' - Α'. 

Η θέση δεν θα καλυφθεί εάν προηγουμένως δεν κενω¬ 
θεί με οποιονδήποτε τρόπο η θέση του κλάδου Υ.Ε. 14 
Βοηθητικού Προσωπικού (μαγείρισσα). 

3. ΚΛΑΔΟΙ ΚΑΤΗΓΟΡΙΑΣ ΥΕ 

α) Κλάδος ΥΕ14 βοηθητικού προσωπικού (μαγειρείου) 
Θέσεις υπαλλήλων μία (1) με διαβάθμιση Ε' ως Β'. 

Η θέση θα καταργηθεί με την αποχώρηση, με οποιον- 
δήποτετρόπο, της υπαλλήλου. 

β) Κλάδος ΥΕ16 προσωπικού καθαριότητας ( βοηθητι¬ 
κών εργασιών) 

Θέσεις υπαλλήλων δύο (2), με διαβάθμιση Ε' ως Β'. 

Β' ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΚΛΑΔΟΙ ΚΑΤΗΓΟΡΙΑΣ ΠΕ 

α) Κλάδος ΠΕ Νηπιαγωγών (προσωρινός) 

Θέσεις υπαλλήλων δύο (2) με διαβάθμιση Δ'- Α'. 

ΑΡΘΡΟ 4ο 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Συνιστώνται δύο (2) θέσεις με σχέση εργασίας ιδιωτι¬ 
κού δικαίου ορισμένου χρόνου διαφόρων ειδικοτήτων για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών (Ν.2503/97 άρθρο 18παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν το προσωπικό αυτό. 

ΑΡΘΡΟ 5ο 

ΠΡΟΪΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

Ως προϊστάμενος του αυτοτελούς γραφείου του Παιδι¬ 
κού Σταθμού κατά το διάστημα το οποίο θα υπηρετούν 
στο Σταθμό υπάλληλοι των κλάδων ΠΕ Νηπιαγωγών 
(προσωρινός), ΤΕ Νηπιαγωγών (Προσωρινός) και ΤΕ 
Βρεφονηπιοκομίας θα επιλέγεται και θα τοποθετείται 

υπάλληλος από τους κλάδους ΠΕ Νηπιαγωγών (προσω¬ 
ρινός),ΤΕ Νηπιαγωγών (προσωρινός),ΤΕ Βρεφονηπιοκο- 
μίας και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων, προϊ¬ 
στάμενος κρίνεται κατ’ αποκλειστικότητα υπάλληλος του 
κλάδου ΤΕ9 Βρεφονηπιοκομίας όπως προβλέπεται από 
τις διατάξεις της παρ. 3 του άρθρου 6 του Ν, 2829/2000, 
σύμφωνα με τις διατάξεις του άρθρου 36 του Ν.2190/94. 

ΑΡΘΡΟ 6ο 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για τον διορισμό των 
υπαλλήλων στις αντίστοιχες θέσεις ορίζονται από τις δια¬ 
τάξεις των Π.Δ.37Α/87, 22/90 και 50/2001. 

ΑΡΘΡΟ 7ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, τις ηθικές αμοιβές, 
τα πειθαρχικά αδικήματα, τη λύση της υπαλληλικής σχέ¬ 
σης εφαρμόζονται οι εκάστοτε ισχύουσες νομοθετικές 
διατάξεις περί καταστάσεως προσωπικού Ο.Τ.Α. σε συν¬ 
δυασμό με τις διατάξεις του υπαλληλικού κώδικα και την 
εργατική νομοθεσία. 

Τα καθήκοντα και οι αρμοδιότητες του προσωπικού κα¬ 
θορίζονται με την 7/2002 απόφαση του Διοικητικού Συμ¬ 
βουλίου του νομικού προσώπου. Κάθε άλλη λεπτομέρεια 
που αφορά στα καθήκοντα του προσωπικού και στη λει¬ 
τουργία των επί μέρους υπηρεσιών του και δεν αναφέρο- 
νται αναλυτικά στην ανωτέρω απόφαση, ρυθμίζονται από 
τον κανονισμό Διοίκησης και Διαχείρισης του νομικού 
προσώπου. 

Σε περίπτωση μελλοντικής κάλυψης των θέσεων που 
προβλέπονται από τις διατάξεις της απόφασης αυτής θα 
προκληθεί δαπάνη σε βάρος του προϋπολογισμού του 
Ν.Π. η οποία δεν μπορεί να εκτιμηθεί επί του παρόντος και 
η οποία θα προβλέπεται τα επόμενα έτη στον προϋπολο¬ 
γισμό του Ν.Π.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 20 Ιουνίου 2002 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

ΣΥΜΕΛΑ ΑΓΓΕΛΙΔΟΥ - ΤΑΣΙΚΑ 

-Φ- 

Αριθ. 3283 (4) 

Τροποποίηση της συστατικής πράξης της Δημοτικής Επι¬ 
χείρησης του Δήμου Ορμύλιας «ΣΕΡΜΥΛΗ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Δ.Κ.Κ. 
(Π.Δ. 410/98). 

2. Την 5631 ΦΕΚ339/τ.Β'/26.7.2000 απόφαση του Γενι¬ 
κού Γ ραμματέα Περιφέρειας «Ορισμός εισηγητών και με¬ 
ταβίβαση εξουσίας υπογραφής «Με εντολή Γ εν. Γ ραμμα¬ 
τέα» αποφάσεων εγγράφων και άλλων πράξεων στο Γενι¬ 
κό Διευθυντή στους Προϊσταμένους Διευθύνσεων και 
Προϊσταμένους Τμημάτων και Γ ραφείων των υπηρεσιών 
της Περιφέρειας». 


3. Την 13105/1993 απόφασή μας με την οποία έγινε η 
σύσταση της Δημοτικής Επιχείρησης Πολιτιστικής και 
Τουριστικής Ανάπτυξης-Περιβαλλοντικής Παρέμβασης- 
Κατασκευαστική Ορμύλια «ΣΕΡΜΥΛΗ». 

4. Την 50/2002 απόφαση του Δήμου Ορμύλιας, με την 
οποία έγινε η τροποποίηση της συστατικής πράξης της 
Επιχείρησης, αποφασίζουμε: 

Τροποποιείται η συστατική πράξη της Δημοτικής Επι¬ 
χείρησης Πολιτιστικής και Τουργιστικής Ανάπτυξης - Πε¬ 
ριβαλλοντικής Παρέμβασης - Κατασκευαστική Ορμύλιας 
«ΣΕΡΜΥΛΗ» με αύξηση του μετοχικού κεφαλαίου της από 
58.694,06 ΕΥΡΩ σε 117.388 ΕΥΡΩ για την αγορά εξοπλι¬ 
σμού. 

Με την απόφαση αυτή προκαλείται δαπάνη 58.694,06 
ΕΥΡΩ εις βάρος του Προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 20 Μάίου 2002 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-Φ- 

Αριθ. 5256 (5) 

Τ ροποποίηση της συστατικής πράξης της Δημοτικής Επι¬ 
χείρησης Περιβάλλοντος και Ανάπτυξης Καλλικράτει- 
ας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Δ.Κ.Κ. 
(Π.Δ. 410/98). 

2. Την 5631/26.7.2000 απόφαση του Γενικού Γραμμα¬ 
τέα Περιφέρειας «Ορισμός εισηγητών και μεταβίβαση 
εξουσίας υπογραφής «Με εντολή Γεν. Γραμματέα» απο¬ 
φάσεων εγγράφων και άλλων πράξεων στο Γενικό Διευ¬ 
θυντή στους Προϊσταμένους Διευθύνσεων και Προϊστα¬ 
μένους Τμημάτων και Γραφείωντων υπηρεσιώντης Περι¬ 
φέρειας». 

3. Την 5177/30.4.1996 απόφαση του Δ.Σ. Καλλικράτει- 
ας, με την οποία έγινε η σύσταση της Δημ. Επιχείρησης. 

4. Την 33/2002 απόφαση του Δήμου Καλλικράτειας με 
την οποία έγινε τροποποίηση της συστατικής πράξης της 
Επιχείρησης, αποφασίζουμε: 

Τροποποιείται η συστατική πράξη της Δημοτικής Επι¬ 
χείρησης Ανάπτυξης και Προστασίας Περιβάλοντος Καλ- 
λικράτειας και η εισαγωγή νέων στόχων ως κάτωθι: 

Α) Δημιουργία Σχολείων Μουσικής ή Ωδείου για την εκ- 
μάθυση μουσικής και μουσικών οργάνων σε νέους της 
Περιοχής του Δήμου Καλλικράτειας. 

Β) Προσφορά Πολιτιστικών υπηρεσιών στους Δημότες 
στους τομείς της Μουσικής, χορού, Μπαλέτου, ρυθμικής, 
Γ υμναστικής. 

Γ) Διδασκαλία και προβολή οποιοσδήποτε συναφούς 
τέχνης (θέατρο, χειροτεχνία, γωτογραφία). 

Δ) Η Πραγματοποίηση εσόδων που θα διατίθενται για 
την βελτίωση και επέκταση των δραστηριοτήτων της για 
την εκτέλεση των προαναφερθέντων δράσεων. 

Με την απόφαση αυτή προκαλείται δαπάνη της τάξεως 
των 90.000 ΕΥΡΩ εις βάροςτου Προϋπολογισμού του Δή¬ 
μου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 20 Μα'ΐου 2002 

Με εντολή Γενικού Γραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ.4172 (6) 

Τροποποίηση συστατικής πράξης της Δημοτικής Επιχεί¬ 
ρησης κατασκευών και Τεχνικής Υποστήριξης Παλλή- 
νης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του (Π.Δ. 
410/98). 

2. Την 5631 ΦΕΚ339/τ.Β'/26.7.2000 απόφαση του Γενι¬ 
κού Γ ραμματέα Περιφέρειας «Ορισμός εισηγητών και με¬ 
ταβίβαση εξουσίας υπογραφής «Με εντολή Γεν. Γ ραμμα¬ 
τέα» αποφάσεων εγγράφων και άλλων πράξεων στο Γ ενι¬ 
κό Διευθυντή στους Προϊσταμένους Διευθύνσεων και 
Προϊσταμένους Τμημάτων και Γ ραφείων των υπηρεσιών 
της Περιφέρειας». 

3. Την 21/2001 απόφαση του Δ.Σ. Παλλήνης, που αφο¬ 
ρά στην αύξηση του μετοχικού κεφαλαίου της Δημοτικής 
Επιχείρησης κατασκευών και Τεχνικής Υποστήριξης Παλ¬ 
λήνης. 

4. Την 4486/2000 απόφασή μας, με την οποία συστήθη- 
κε η Δημοτική Επιχείρηση κατασκευών και Τεχνικής Υπο¬ 
στήριξης του Δήμου Παλλήνης. 

5. Την 4172/13.7.2001 απόφασή μας με την οποία αυξή¬ 
θηκε το μετοχικό κεφάλαιο της Επιχείρησης από 
7.500.000 σε 40.000.000 δρχ., αποφασίζουμε: 

Τροποποιούμε την 4486/2000 απόφασή μας ως προς 
την παρ. 6 και ορίζουμε ότι το μετοχικό κεφάλαιο της Επι¬ 
χείρησης αυξάνεται από 40.000.000 σε 80.000.000 δρχ. 

Με την απόφαση αυτή προκαλείται δαπάνη της τάξεως 
των 40.000.000 δρχ. εις βάρος του Προυπολογισμουύ 
του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 28 Μάΐου 2002 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ. 6415 (7) 

Κατάργηση Νομικού Προσώπου με την επωνυμία «Σχολι¬ 
κή Επιτροπή Γυμνασίου - Λυκείου Νεαπόλεως Βοιών» 
και σύσταση νέου Νομικού Προσώπου στο Δήμο Βοι- 
ών Ν. Λακωνίας με την επωνυμία «Σχολική Επιτροπή 
1ου Γ υμνασίου του Δήμου Βοιών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του Π.Δ. 410/95 
(Δ.Κ.Κ.). 


2. Τις διατάξεις του άρθρου 5παρ. 8του Ν. 1894/1990 
όπως τροποποιήθηκαν και συμπληρώθηκαν με τις διατά- 
ξειςτου άρθρου 31 του Ν. 2009/92. 

3. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 παρ. 20 του Ν. 1469/97. 

4. Την 51/2.4.2002 απόφαση του Δ.Σ. Δήμου Βοιών, 
αποφασίζουμε: 

1. Καταργούμε το Νομικό Πρόσωπο με την επωνυμία 
«Σχολική Επιτροπή Γ υμνασίου - Λυκείου Νεαπόλεως Βοι- 
ών» που είχε συσταθεί με την 34/11.2.1991 απόφ. Νομάρ¬ 
χη Λακωνίας και δημοσιεύτηκε στο ΦΕΚ Β'/108/28.2.1991. 

2. Συστήνουμε στο Δήμο Βοιών του Ν. Λακωνίας ίδιο 
Νομικόπρόσωπο με την επωνυμία «Σχολική Επιτροπή 1ου 
Γ υμνασίου του Δήμου Βοιών». 

3. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λπ. 
β. Η αμοιβή καθαριστριών. 

γ. Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ. Η εισήγηση προς τις Δ/νσεις Δευτ/θμιας Εκπαίδευ¬ 
σης για τον εφοδιασμό από τον Οργανισμό Σχολικών Κτι¬ 
ρίων του σχολείου με έπιπλα και εξοπλιστικά είδη και από 
το Υπουργείο Εθνικής Παιδείας και Θρησκευμάτων με βι¬ 
βλία για τη σχολική βιβλιοθήκη. 

ε. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ. Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

4. Πόροι της Σχολικής Επιτροπής είναι: 
α. Η ετήσια επιχορήγηση του Κράτους. 

β. Η ετήσια επιχορήγηση του Δήμου που ορίζεται σε 
5.869,50 ευρώ. 

γ. Κάθε είδους προσφορές, δωρεές, κληρονομιές και 
κληροδοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

5. Το Νομικό Πρόσωπο θα διοικείται από πενταμελές (5) 
Διοικητικό Συμβούλιο το οποίο θα αποτελείται από: 

α. Τον Δήμαρχο, ωςπρόεδρο, ή άλλο μέλος αιρετό ή μη, 
που θα οριστεί από τον Δήμαρχο, 
β. Έναν (1) Δημ. Σύμβουλο, 
γ. Τον εκάστοτε Διευθυντή/(τρια) του Γ υμνασίου. 
δ. Έναν εκπρόσωπο γονέων από τον Σύλλογο Γονέων 
και Κηδεμόνων. 

ε. Έναν εκπρόσωπο μαθητών από το Σχολικό Συμβού¬ 
λιο Μαθητών, ως μέλη, με τους νόμιμους αναπληρωτές 
τους. 

Το Διοικητικό Συμβούλιο θα ορίσει Αντιπρόεδρο από τα 
μέλη του. Η θητεία του Διοικητικού Συμβουλίου ακολου¬ 
θεί την θητεία του Δημοτικού Συμβουλίου και λήγει με την 
εγκατάσταση των νέων μελών. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια αρχή από τον Π ρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Ακροτελεύτιο άρθρο - κάλυψη δαπάνης. 

1. Από τις διατάξεις της απόφασης αυτής προκαλείται 

δαπάνη σε βάρος του προϋπολογισμού του Δήμου Βοιών 
ύψους 5.869,50 ευρώ για το οικονομικό έτος 2002, για δε 
τα επόμενα οικονομικά έτη θα κυμανθεί στα ίδια επίπεδα. 

2. Για την ανωτέρω δαπάνη έχει εγγράφει ανάλογη πί¬ 
στωση στον προϋπολογισμό οικονομικού έτους 2002 του 
Δήμου Βοιών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Σπάρτη, 10 Ιουνίου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ.6414 (8) 

Σύσταση Νομικού Προσώπου με την επωνυμία «Σχολική 
Επιτροπή 1ου Λυκείου του Δήμου Βοιών». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του Π .Δ. 410/95 
(Δ.Κ.Κ.). 

2. Τις διατάξεις του άρθρου 5 παρ. 8 του Ν. 1894/1990 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/92. 

3. Τις διατάξεις του άρθρου 29 Ατού Ν. 1558/1985 που 
προστέθηκε με το άρθρο 27 του Ν. 2081/92 και αντικατα- 
στάθηκεμετο άρθρο 1 παρ. 20 του Ν. 1469/97. 

4. Την 52/2.4.2002 απόφαση του Δ.Σ. Δήμου Βοιών, 
αποφασίζουμε: 

1. Συστήνουμε στο Δήμο Βοιών του Ν. Λακωνίας ίδιο 
Νομικό Πρόσωπο με την επωνυμία «Σχολική Επιτροπή 
1ου Λυκείου του Δήμου Βοιών». 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λπ. 

β. Η αμοιβή καθαριστριών. 

γ. Η εκτέλεση έργων για την επισκευή και συντήρηση 
του σχολείου και του κάθε είδους εξοπλισμού του. 

δ. Η εισήγηση προς τις Δ/νσεις Δευτ/θμιας Εκπαίδευ¬ 
σης για τον εφοδιασμό από τον Οργανισμό Σχολικών Κτι¬ 
ρίων του σχολείου με έπιπλα και εξοπλιστικά είδη και από 
το Υπουργείο Εθνικής Παιδείας και Θρησκευμάτων με βι¬ 
βλία για τη σχολική βιβλιοθήκη. 


ε. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ. Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολικής 
μονάδας. 

3. Πόροι της Σχολικής Επιτροπής είναι: 
α. Η ετήσια επιχορήγηση του Κράτους, 
β. Η ετήσια επιχορήγηση του Δήμου που ορίζεται σε 
5.869,50 ευρώ. 

γ. Κάθε είδους προσφορές, δωρεές, κληρονομιές και 
κληροδοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

5. Το Νομικό Πρόσωπο θα διοικείται από πενταμελές (5) 
Διοικητικό Συμβούλιο το οποίο θα αποτελείται από: 

α. Τον Δήμαρχο, ως πρόεδρο, ή άλλο μέλος αιρετό ή μη, 
που θα οριστεί από τον Δήμαρχο, 
β. Έναν (1) Δημ. Σύμβουλο, 
γ. Τον εκάστοτε Διευθυντή/(τρια) του Λυκείου, 
δ. Έναν εκπρόσωπο γονέων από τον Σύλλογο Γονέων 
και Κηδεμόνων. 

ε. Έναν εκπρόσωπο μαθητών από το Σχολικό Συμβού¬ 
λιο Μαθητών, ως μέλη, με τους νόμιμους αναπληρωτές 
τους. 

Το Διοικητικό Συμβούλιο θα ορίσει Αντιπρόεδρο από τα 
μέλη του. Η θητεία του Διοικητικού Συμβουλίου ακολου¬ 
θεί την θητείατου Δημοτικού Συμβουλίου καιλήγει με την 
εγκατάσταση των νέων μελών. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Ακροτελεύτιο άρθρο - κάλυψη δαπάνης. 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Βοιών 
ύψους 5.869,50 ευρώ για το οικονομικό έτος 2002, για δε 
τα επόμενα οικονομικά έτη θα κυμανθεί στα ίδια επίπεδα. 

2. Για την ανωτέρω δαπάνη έχει εγγράφει ανάλογη πί¬ 
στωση στον προϋπολογισμό οικονομικού έτους 2002 του 
Δήμου Βοιών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Σπάρτη, 10 Ιουνίου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




